দিঘার হোটেল থেকে উদ্ধার হল যুবক-যুবতীর ঝুলন্ত দেহ। শুক্রবার সকালে নিউ দিঘার একটি হোটেল থেকে ওই যুগলের দেহ উদ্ধার হয়। মৃতদের দাম গোপাল সরকার ও অতসি সরকার। হোটেল কর্তৃপক্ষের কাছে তাঁরা এই নাম দিয়েই রুম বুক করেছিলেন বলে জানা গিয়েছে।

এই বিষয়ে অন্যান্য খবর

ফুটফুটে বাচ্চাটি কার! দিঘার সৈকতে শিশুর কান্না, জল্পনা চাপা দিল সমুদ্রের গর্জন
দিঘায় মারাত্মক অভিযোগ! মহিলা পর্যটককে প্রায় বিবস্ত্র করে হেনস্থা


জানা গিয়েছে, স্বামী-স্ত্রীর পরিচয় দিয়ে ওই যুগল গত ১৫ তারিখ হোটেলে ওঠেন। হোটেলের রেজিস্টারে হুগলির তারকেশ্বরের মুক্তারপুরের গ্রামের বাসিন্দা বলেন তাঁরা। শুক্রবারই তাঁদের ফিরে যাওয়ার কথা ছিল। 
এদিন সকালে রুমের মধ্যে থেকে যুবক-যুবতীর কোনও সাড়াশব্দ না পাওয়ায় সন্দেহ হয় হোটেলকর্মীদের মধ্যে। পরে দরজা ভাঙতেই তাঁদের ঝুলন্ত দেহ দেখতে পান হোটেলকর্মীরা। পরে পুলিশ এসে দেহদুটি উদ্ধার করে ময়নাতদন্তের জন্য পাঠায়।
পুলিশের প্রাথমিক ধারণা প্রেমঘটিত কারণের জেরে আত্মহত্যা করেছেন ওই যুগল। ঘটনার তদন্তে নেমেছে দিঘা থানার পুলিশ।